बेनि गेजेरावनो गुवाहाटी नोगोरमायाव सा 255 सुबुंनि देहायाव मोननाय जादों कर’ना। बृहस्पतिबारखालिनि सानाव सा 18323 सुबुंखौ कर’नानि टेष्ट खालामनाय जादोंमोन । बे कर’नानि केसआ बांनायनि उल्थाफारसे गुवाहाटी मेडिकेल कलेज हस्पितालनि गं 500 बेडनि गेजेराव सा 319 सुबुंखौ थिसननाय जादों । कालापाहारनि कभिड फाहामसालिआव गं 10 बेड लांदां थानायनि सोलाय MMCH आरो सनापुरआव गंसेबो बेड खालि गैया । लोगोसे एयारपर्ट आरो रेलवे ष्टेसनआवबो गोबां सुबुंफोरनि देहायाव मोननाय जादों कर’ना भाइरास। थासारिखौ नोजोर होनानै आयुर्बेदिक, पतन्जलि आरो GMCHनि सुपारस्पेचियेलिटि फाहामसालिखौबो थियारी खालामना लाखिनाय जादों । खौरां मोननाय बादिब्ला, बैसागोआ जोबनायनि उनाव रायजोआव फिन लक डाउन एबा कार्फिउ फोसावनो हागौ।